CELEX: 32011D0834
Language: et
Date: 2011-12-13 00:00:00
Title: 2011/834/EL: Komisjoni otsus, 13. detsember 2011 , teatava Omaanist ja Saudi Araabiast pärit polüetüleentereftalaadi importi käsitleva subsiidiumivastase menetluse lõpetamise kohta

14.12.2011   
            
            
               ET
            
            
               Euroopa Liidu Teataja
            
            
               L 330/43
            
         KOMISJONI OTSUS,
   13. detsember 2011,
   teatava Omaanist ja Saudi Araabiast pärit polüetüleentereftalaadi importi käsitleva subsiidiumivastase menetluse lõpetamise kohta
   (2011/834/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. juuni 2009. aasta määrust (EÜ) nr 597/2009 kaitse kohta subsideeritud impordi eest riikidest, mis ei ole Euroopa Ühenduse liikmed (1) (edaspidi „algmäärus”), eriti selle artiklit 14,
   olles konsulteerinud nõuandekomiteega
   ning arvestades järgmist:
   A.   MENETLUS
   
   
               (1)
            
            
               3. jaanuaril 2011 sai Euroopa Komisjon (edaspidi „komisjon”) kaebuse teatava Omaanist ja Saudi Araabiast (edaspidi „asjaomased riigid”) pärit polüetüleentereftalaadi („PET”) väidetava subsideerimise kohta, millega kahjustati liidu tootmisharu.
            
         
               (2)
            
            
               Kaebuse esitas algmääruse artikli 10 alusel Euroopa polüetüleentereftalaadi (PET) tootjate komitee (CPME, edaspidi „kaebuse esitaja”) tootjate nimel, kelle toodang moodustab olulise osa, käesoleval juhul üle 50 % liidu teatava polüetüleentereftalaadi kogutoodangust.
            
         
               (3)
            
            
               Kaebus sisaldas esmapilgul usutavaid tõendeid subsideerimise ning sellest tuleneva kahju kohta, mida käsitati piisava põhjusena subsiidiumivastase menetluse algatamiseks.
            
         
               (4)
            
            
               Komisjon saatis enne menetluse algatamist algmääruse artikli 10 lõike 7 kohaselt Omaani ja Saudi Araabia valitsustele teate, et ta on saanud nõuetekohaselt tõendatud kaebuse, milles väidetakse, et Omaanist ja Saudi Araabiast pärit teatava polüetüleentereftalaadi subsideeritud import kahjustab oluliselt liidu tootmisharu. Et selgitada kaebuses kirjeldatud olukorda ja jõuda üksmeelse lahenduseni, kutsuti Omaani ja Saudi Araabia valitsust osalema kummagi riigi jaoks korraldatud konsultatsioonidel. Konsultatsioonide käigus ei jõutud üksmeelse lahenduseni.
            
         
               (5)
            
            
               Olles konsulteerinud nõuandekomiteega, algatas komisjon Euroopa Liidu Teatajas16. veebruaril 2011 avaldatud teatega (2) teatava Omaanist ja Saudi Araabiast pärit polüetüleentereftalaadi liitu suunatud importi käsitleva subsiidiumivastase menetluse.
            
         
               (6)
            
            
               Samal päeval algatas komisjon dumpinguvastase menetluse teatava asjaomastest riikidest pärit polüetüleentereftalaadi impordi suhtes liitu (3).
            
         
               (7)
            
            
               Komisjon saatis küsimustikud liidu tootmisharule, asjaomaste riikide eksportijatele/tootjatele, importijatele, kõigile teadaolevatele asjaga seotud ühendustele ning asjaomaste riikide ametiasutustele. Huvitatud isikutele anti võimalus teha oma seisukohad teatavaks kirjalikult ja taotleda ärakuulamist algatamisteates sätestatud tähtaja jooksul.
            
         
               (8)
            
            
               Kõikidele huvitatud isikutele, kes seda taotlesid ja teatasid konkreetsed põhjused, miks nad tuleks ära kuulata, anti selline võimalus.
            
         B.   KAEBUSE TAGASIVÕTMINE JA MENETLUSE LÕPETAMINE
   
   
               (9)
            
            
               12. oktoobril 2011 komisjonile saadetud kirjaga võttis CPME ametlikult oma kaebuse tagasi.
            
         
               (10)
            
            
               Algmääruse artikli 14 lõike 1 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
            
         
               (11)
            
            
               Sellega seoses märgitakse, et komisjon ei leidnud ühtegi põhjust, mis näitaks, et lõpetamine ei oleks liidu huvides, samuti ei esitanud selliseid põhjuseid huvitatud isikud. Seega leidis komisjon, et see menetlus tuleks lõpetada. Huvitatud isikuid teavitati nõuetekohaselt ja neile anti võimalus esitada märkusi.
            
         
               (12)
            
            
               Mõned huvitatud isikud toetasid menetluse lõpetamist. Teised huvitatud isikud, kes küll toetasid menetluse lõpetamist, nõudsid uurimistulemuste avaldamist.
            
         
               (13)
            
            
               Sellega seoses märgitakse, et komisjon ei jõudnud tulemuste suhtes otsusele ega või seega avaldada andmeid, mis koguti enne kaebuse tagasivõtmist.
            
         
               (14)
            
            
               Eespool öeldut arvesse võttes tehakse järeldus, et menetluse lõpetamise vastu ei ole ühtegi kaalukat põhjust.
            
         
               (15)
            
            
               Seega otsustas komisjon, et subsiidiumivastane menetlus teatava Omaanist ja Saudi Araabiast pärit polüetüleentereftalaadi impordi suhtes liitu tuleb lõpetada,
            
         ON VASTU VÕTNUD KÄESOLEVA OTSUSE:
   Artikkel 1
   Lõpetatakse subsiidiumivastane menetlus sellise Omaanist ja Saudi Araabiast pärit polüetüleentereftalaadi impordi suhtes, mille ISO standardi 1628-5 kohane viskoossusarv on vähemalt 78 ml/g ning mis kuulub CN-koodi ex 3907 60 20 alla.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 13. detsember 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 188, 18.7.2009, lk 93.
   
      (2)  ELT C 49, 16.2.2011, lk 21.
   
      (3)  ELT C 49, 16.2.2011, lk 16.